SA soldaat in DRK doodgeskiet | Maroela Media
Volgens die SANW is die soldaat Donderdagoggend tydens 'n militêre operasie in Kilia in die ooste van die DRK doodgeskiet. Die soldaat was lid van die Suid-Afrikaanse vredesending in die DRK.
Brig.genl. Mafi Mgobozi, die SANW se direkteur van kommunikasie, het gesê die besonderhede rakende die voorval is in dié stadium nog vaag. 'n Raad van ondersoek is reeds op die been gebring om die oorsake wat tot die voorval gelei het, te ondersoek.
"Die identiteit van die oorledene sal bekend gemaak word sodra die SANW amptelik die familie en naasbestaandes in kennis gestel het."
Nosiviwe Mapisa-Nqakula, minister van verdediging en millitêre veterane, en genl. Rudzani Maphwanya, weermaghoof, het hul medelye met die oorledene se familie en geliefdes betuig.
Mens kan nie help om te wonder wie baat daarby om SANDF lede in DRK te he nie. As dit kom by vredesendings, is daar meer as genoeg werk in SA. Ek be ruik alweer'n rot.
Kan SANDF nie liewer soldate ontplooi om plaas / plot boere mense op te pas nie!
Wat soek ons soldate in elk geval in die Kongo? Ons het nie geld om n ordentlike leër te handhaaf maar wil mense stuur om ander lande te help. Weereens bewys van hoe swak ons regering ons land bestuur en hoe dit lei tot die dood van onskuldiges